Document ID: /roh_data/filtered/fineweb-2-filterrobots_roh.jsonl.gz/50903

A Valbella èsi vegni tar in incendi en ina chasa da vacanzas. En la chasa ch’è pli che 100 onns veglia han ils avdants percurschì bler fim davos la paraid da la pigna da plattinas ed en il palantschieu. Ils pumpiers hajan alura stuì allontanar las aissas per pudair stizzar il fieu, scriva la Polizia chantunala.
Ed a Sursaissa ha quai brischà en ina chasa d’ina famiglia. Era qua è sa furmà bler fim, ed ina sfratgada en cuschina ha alarmà ils cussedents. Quels han pudì fugir ed alarmar la polizia. Ils pumpiers da Sursaissa han lura svelt giu sut controlla l’incendi. La Polizia chantunala sclerescha ils motivs dals dus incendis.
RR novitads 18:00